Folk i Sumer var bærere av en tidlig mesopotamisk kultur fra rundt 3000 f.Kr., før de ble assimilert av de akkadisk-språklige babylonerne som tok til seg mye av sumerisk kultur. Denne nådde sitt høydepunkt i de sumeriske bystater (rundt 2900–2340 f.Kr.) og det nysumeriske riket (rundt 2100–2000 f.Kr.). Skriftspråket var kileskrift på leirtavler, og litteraturen består av samlinger med ordspråk og en håndbok i landbruk i tillegg til myter, hymner til guder og templer, klagesanger over ødelagte byer, lovprisninger av kongen som gudenes yndling, og besvergelser mot demoner.